《送马民立省亲后还官越上》
明代·虞堪

抚戎之越岂能羁，拜母还官定有期。屈贾有才当用日，仪秦多辩正逢时。

潮平江阔曹娥庙，木落山空夏禹祠。政隙好探风土胜，莫将孤剑倚天涯。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。